NaiveNeuron/SloPal huggingface dataset:
Danko, Andrej, predseda NR SR (2017-12-21):
Ďakujem. Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Nie. Ďakujem. Prerušujem rokovanie do 16.50 hod., kedy budeme hlasovať o predloženom návrhu zákona. (Prestávka.) (Po prestávke.)
Kadúc, Miroslav, poslanec NR SR (2013-03-26):
Ďakujem. Pán predseda, v rozprave vystúpil jeden poslanec a nepodal žiadny návrh. Preto prosím, aby ste dali hlasovať o tom, že Národná rada podľa § 73 ods. 3 písm. c) rokovacieho poriadku prerokuje predložený návrh zákona v druhom čítaní.
Matovič, Igor, poslanec NR SR (2024-01-24):
Pán Sabo, super, myslím, že trafili ste klinček po hlavičke, čiže keď doteraz nikto nevedel, od čoho vyplýva tých 350, tak jednoducho Pellegrini potreboval zachrániť svoj vlastný zadok v tej korupčnej kauze, v ktorej zatiaľ svedkovia voči nemu svedčia. On veľmi dobre vie, že nakradol toho omnoho, omnoho, omnoho viac a tých úplatkov bolo omnoho, omnoho viac, a vie, že teraz keď sa prijme novela Trestného zákona, stane sa presne to, čo zase povedal pán poslanec Spišiak, už si ďalší svedkovia, spolupracujúci obvinení povedia, že nestojí to za to. Čo si budem páliť prsty s mafiou, aby ma potom naháňal niekto za to, že ja hájim verejný záujem. Aj keď som síce bol vtedy na strane zločinu, ale tak, dobre, ozvalo sa mi svedomie, dostal som strach z vysokého trestu, dobre, podpíšem, budem spolupracujúci obvinený alebo kajúcnik, akokoľvek to nazveme, ale to sú kľúčoví ľudia, kľúčoví ľudia, na základe čoho rozkladajú desiatky rokov taliansku mafiu v Taliansku, na základe čoho rozkladali akékoľvek zločinecké skupiny kdekoľvek po svete, na základe čoho, áno, tí zlí čurillovci a spol. rozložili piťovcov a ostatných gaunerov, mafiánske skupiny na Slovensku. Áno, spolupracujúci obvinený je kľúčový človek pri rozkladaní zločineckých skupín, ale len ten človek, ktorý chce, aby v jeho krajine tie zločinecké skupiny mali raj na zemi, robí presne takéto zmeny zákona, ako tu len z vlastného strachu Pellegrini presadzuje. Poprosím, kolegovia, nezabúdajme na to. Nie Fico je zodpovedný za prijatie tohto zákona. Jediný človek v slovenskej politike je zodpovedný za to, že bude nadelená amnestia zločincom za páchanie rozkrádania a iných korupčných trestných činov, a to je Peter Pellegrini. Nemali by sme to zabudnúť a mali by sme mu to donekonečna pripomínať vo volebnej kampani a zobudiť aj jeho vlastných voličov. (Potlesk.)
Lipšic, Daniel, poslanec NR SR (2015-12-02):
Vážená pani predsedajúca, cieľom predloženého návrhu zákona je umožniť osobe, ktorá poberá rodičovský príspevok a spĺňa ďalšie v návrhu konkretizované požiadavky, aby mohla pracovať na dohodu o pracovnej činnosti, resp. na dohodu o vykonaní práce podľa Zákonníka práce. Zároveň, pokiaľ na základe tejto dohody zarobí sumu, ktorá neprekročí v návrhu stanovenú hranicu nezdaniteľného minima, táto osoba nie je povinná platiť odvody do Sociálnej poisťovne, odvody do zdravotnej poisťovne a takisto nie je povinná podávať daňové priznanie a zo zarobenej sumy platiť daň. Návrh zákona takto umožní zlepšiť dotknutým osobám, teda najmä mamičkám na materskej rodičovskej dovolenke ich finančnú situáciu, ktorá dnes vo všeobecnosti nie je dobrá. Nabáda ich to na aktivitu, ktorú si, samozrejme, musí každá jedna takáto osoba individuálne zvážiť, berúc do úvahy vlastné možnosti. Návrh takisto oslobodzuje dotknuté osoby v prípade, že spĺňajú stanovené podmienky od zbytočnej byrokracie, a zbavuje ich povinnosti platiť odvody a dane, inými slovami, pokiaľ neprekročia stanovenú hranicu zárobku, zostáva im celá čiastka, ktorú si zarobia, a môžu si tak vylepšiť svoje sociálne postavenie. Ďalším pozitívom tohto návrhu je fakt, že zamestnávatelia môžu takto na drobnejšie práce využívať dohody o vykonaní práce, resp. o pracovnej činnosti, pričom sú takisto odbremenení od zbytočnej byrokracie. Tento návrh je vlastne v balíčku návrhov, ktoré budem predkladať na podporu mladých rodín s deťmi. Všetci asi vieme, že najzraniteľnejšou sociálnou skupinou na Slovensku sú mladé rodiny s deťmi a najmä v situácii, kedy vypadne jeden príjem, keď je mamička na rodičovskej dovolenke a keď rodina musí vyžiť z jedného príjmu. Tuná umožňujeme mamičkám na rodičovskej dovolenke, aby si mohli na základe dohody o pracovnej činnosti privyrobiť nezdaniteľné minimum, ktoré by nepodliehalo ani odvodom, aby sme tak zlepšili sociálnu situáciu mnohým rodinám s malými deťmi. Ďakujem veľmi pekne, pani predsedajúca.
Tabák, Romana, poslankyňa NR SR (2021-03-16):
Ďakujem veľmi pekne za slovo, pán predsedajúci. Chcem sa veľmi pekne poďakovať kolegom a hlavne kolegyniam, vám dámam, to je úžasné, dneska to tu ženy valcujú, ktoré predkladajú tento zákon.
J. Mikolaj, minister školstva SR: (2007-12-06):
Ďakujem pekne.
Mihál, Jozef, podpredseda vlády a minister práce, sociálnych vecí a rodiny SR (2010-12-02):
Ďakujem. Pán poslanec, pokiaľ ide o sociálne podniky, podali sme podnet na vyšetrovanie. Vo veci koná Úrad boja proti korupcii a s tým, že to podanie bolo dané s podozrením na trestný čin poškodzovania finančných záujmov európskych spoločenstiev, čiže v tomto momente koná Úrad boja proti korupcii. Ďakujem.
Laurenčík, Milan, poslanec NR SR (2018-06-21):
Ďakujem za slovo. Vážená pani predsedajúca, vážení členovia vlády Slovenskej republiky, kolegyne, kolegovia, dovoľte mi, aby som predniesol interpeláciu na pani ministerku vnútra Slovenskej republiky vo veci riešenia dopravy pri oprave mostov na ceste 1/18 v katastri obce Strečno. Vážená pani ministerka, z médií sme sa dozvedeli informáciu, že počas mesiaca júl 2018 sa začne s očakávanou opravou mostov v katastri obce Strečno na ceste 1/18. Jedná sa o mosty č. 266 a 269. Vzhľadom k tomu, že táto cesta je výnimočne frekventovaná a denne po nej prejde cca 32-tisíc áut vrátane kamiónov a autobusov, vznikajú u občanov odôvodnené obavy pri riešení obchádzkových trás. V tejto lokalite veľa možností na obchádzku nie je. Jedna možnosť je presunúť časť dopravy cez obec Strečno a druhá možnosť je odklon dopravy na obchádzkovú trasu cez Terchovú, nehovoriac o tom, že plán začatia prác je počas kulminovania letnej turistickej sezóny. Preto mi pri tejto príležitosti dovoľte položiť vám nasledujúce otázky: 1. V akom režime bude zabezpečená doprava týmto úsekom počas prác? 2. Na akú dlhú dobu sú plánované práce na oprave mostov a s tým spojené dopravné obmedzenia? 3. Budú prijaté nejaké špeciálne bezpečnostné opatrenia na obchádzkových trasách vzhľadom k tomu, že nie sú stavané na takúto intenzitu dopravy? Ďakujem veľmi pekne za vaše odpovede.
Marcinková, Vladimíra, poslankyňa NR SR (2023-02-09):
Áno, ďakujem, lebo myslím, že aj pán minister školstva mi bude vedieť na toto odpovedať, keďže sa tá téma prelína s jeho agendou. Ja sa práve na tých osobných asistentov dívam z toho titulu s nádejou, že keď nemáme dostatok školských asistentov, tak práve ten osobný asistent pridelený... pardon, pán poslanec, nevidím na pána ministra. ... a práve ten osobný asistent pridelený danej osobe so zdravotným postihnutím by dokázal pomôcť aj v tom školskom prostredí, lebo obracajú sa na mňa matky, posledne to bola mama z Michaloviec, ktorá nemá možnosť mať školského asistenta, škola to vlastne nezvláda nejakým spôsobom a práve ten osobný asistent by pomohol, keďže ak nie, bude sa musieť vzdať práce a vlastne zostanú bez príjmu, keďže je mama samoživiteľka. Čiže práve pre takéto situácie hľadám riešenie a je pre mňa aj pochopiteľné z tých argumentov, ktoré ste povedali, ale zároveň – keď nemáme pokryté iné možnosti – absurdné, že necháme takýchto jednotlivcov, ktorých sú na Slovensku stovky, vlastne bez pomoci štátu.
Zmajkovičová, Renáta, podpredsedníčka NR SR (2014-03-20):
Ďakujem, pán poslanec. Ďalšiu otázku položil pán poslanec Jozef Mikloško podpredsedovi vlády a ministrovi zahraničných vecí a európskych záležitosti Slovenskej republiky Miroslavovi Lajčákovi. Opäť bude odpovedať podpredseda vlády a minister financií Peter Kažimír. Otázka znie: „Vážený pán minister, terajšie kroky Ruska ohrozujú bezpečnosť a stabilitu nielen Ukrajiny, ale aj členských krajín Európskej únie. V Litve sa objavila petícia za odčlenenie prímorského regiónu Klajpeda a jeho pripojenie k ruskému Kaliningradu. Rovnako sa hlási aj Podnestersko. Ak by sa Rusko rozhodlo pokračovať vo svojom „rozširovaní“ aj na štáty Európskej únie, bude mať Európska únia schopnosť ochrániť svoje územie? Paradoxom je aj postoj väčšiny štátov Európskej únie, ktoré uznali odtrhnutie Kosova od Srbska, ale sú zásadne proti odtrhnutiu Krymu od Ukrajiny. Čína každoročne zvyšuje vojenský rozpočet o 12 %. Zadlžené Spojené štáty americké dávajú na obranu obrovské prostriedky. Európska únia v súčasnosti znižuje rozpočty na obranu. Rovnako je to aj so Slovenskou republikou, kde výdavky na obranu klesajú. Aký postoj a úsilie prezentuje slovenská diplomacia k nevyhnutnosti budovania spoločnej obrannej politiky Európskej únie?“ Nech sa páči, pán minister.
Šimkovičová, Martina, ministerka kultúry SR (2023-12-07):
Vážený pán podpredseda, milé kolegyne, kolegovia, ďakujem, pán Pročko, za túto otázku. Ešte by som sa vrátila, škoda, že teda tá druhá otázka, ktorá sa zopakovala, že som tam nemohla niečo zopakovať, ale som sa dozvedela, že vy ste hlasovali za zrušenie koncesionárskych poplatkov spolu s OĽANO, to k tej predchádzajúcej otázke, takže aj tam sú dôvody. No a teraz ideme k tejto vašej otázke, ktorá ma tiež teda udivuje, nakoľko asi viete o vašich straníckych kolegoch, aj ten, ktorý sedí vedľa vás, ako využívali vládne limuzíny a mi tu píšete otázku, že deti, to je jedno dieťa, nevozím ani päť, ani sedem detí, ale aj keby som ich mala, tak som rada, nech sa demografická krivka zvyšuje na Slovensku. Takže táto otázka vychádza asi z toho, že čítate bulvár. Lebo bulvár ma teda paparacuje, ale ja som na to zvyknutá za tridsať rokov. Takže dovoľte mi, informovať vás, že spôsob použitia služobného motorového vozidla som konzultovala s kompetentnými funkcionármi a vozidlo používam v súlade so stanovenými pravidlami. Preprava osôb a použitie služobného cestného vozidla Ministerstva vnútra Slovenskej republiky upravuje čl. 15 nariadenia Ministerstva vnútra Slovenskej republiky č. 68/2010 o používaní služobných cestných vozidiel. Z pohľadu zaisťovania bezpečnosti chránených určených osôb pokiaľ tretia osoba nepredstavuje bezpečnostné riziko a prepravuje sa so súhlasom vedomím, respektíve na požiadanie chránenej osoby, Úrad pre ochranu ústavných činiteľov a diplomatických misií Ministerstva vnútra Slovenskej republiky môže prepravovať aj iné osoby za prítomnosti chránenej určenej osoby vo vozidle, napríklad člen rodiny, príbuzný, spolupracovník, tlmočník, priateľ a podobne. Takže, vážený pán poslanec, udalosť, ktorú spomínate vo svojej otázke, sa uskutočnila v zmysle vyššie uvedených pravidiel. Ak máte pocit, že robím niečo protizákonné, tak môžete v tejto veci konať. Ja teda, čo sa týka občianskoprávneho konania, by som to asi mala riešiť. Tam ide o ochranu osobnosti a oprávnených záujmom dieťaťa a keďže už rieši niekto moje dieťa, a či ho vozím, či nevozím do školy, možno aj v rámci takej ekológie a ochrany životného prostredia by som asi mohla ísť predtým autom, lebo on musí byť pri mne ten môj šofér, by som mohla svojím autom po ceste do práce odviesť dieťa, vyložiť ho do školy a potom sa vrátiť domov a odtiaľ by ma viezol môj šofér. Možno toto by bolo ekonomické aj ekologické. Neviem, ale budem voziť moje dieťa do školy aj naďalej, aj pán kolega vám to asi potvrdí, že, tiež ste vozili svoje deti takto do školy, nie. (Reakcia z pléna: „Nie." ) Nevozili ste, nie. (Potlesk.) Dobre. Takže to je všetko.
Kadúc, Miroslav, poslanec NR SR (2014-03-26):
Ďakujem, pani predsedajúca. Vážené kolegyne, kolegovia, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 924 z 3. marca 2014 navrhol, aby návrh zákona prerokoval ústavnoprávny výbor a výbor pre obranu a bezpečnosť, za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Návrh zákona súvisí s návrhom ústavného zákona, ktorý je predložený ako tlač 918 a ktorý upravuje a mení niektoré ustanovenia ústavy z dôvodu obmedzenia prezidentskej imunity a precizovania kreačných právomocí prezidenta Slovenskej republiky. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 924. Pani predsedajúca, prosím, otvorte všeobecnú rozpravu.
Bugár, Béla, podpredseda NR SR (2018-05-09):
Na vystúpenie pána poslanca s faktickými poznámkami piati. Pán poslanec Mazurek,
Bugár, Béla, podpredseda NR SR (2019-06-19):
Ďakujem pekne. Teraz dávam slovo spravodajcovi z navrhnutého gestorského výboru pre pôdohospodárstvo a životné prostredie pánovi poslancovi Matejičkovi.
P. Hrušovský, podpredseda NR SR: (2001-10-02):
R. Vavrík, poslanec: O bode 10 bude potrebné hlasovať. To je to lepšie riešenie, ako bol v spoločnej správe bod 47. Prosím, dajte hlasovať.
Žitňanská, Lucia, podpredsedníčka vlády a ministerka spravodlivosti SR (2018-02-02):
Ďakujem veľmi pekne, pán predsedajúci. Vážený pán predsedajúci, vážené dámy, vážení páni, áno, predkladám vládny návrh zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže. Tento návrh zákona predkladám z dôvodu potreby úpravy niektorých ustanovení tohto zákona tak, ako ich priniesla prax, najmä pokiaľ ide o kontrolu Zboru väzenskej a justičnej stráže, podávanie sťažností, ako aj niektoré ďalšie otázky. Cieľom návrhu zákona je doplnenie právnej úpravy, ktorej predmetom je kontrola Zboru väzenskej a justičnej stráže zo strany Ministerstva spravodlivosti Slovenskej republiky. Návrh zákona tak dopĺňa v súčasnosti absentujúcu úpravu kontroly Zboru väzenskej a justičnej stráže najmä vo vzťahu k oprávnenému subjektu, ktorý predmetnú kontrolu vykonáva, pričom týmto je minister spravodlivosti Slovenskej republiky a ním poverené osoby. Návrh zákona ďalej upravuje niektoré aspekty týkajúce sa podávania a vybavovania sťažností odsúdených a obvinených najmä vo vzťahu k možnosti odstránenia nedostatkov sťažností, čím sa má odstrániť v súčasnosti príliš formalistický prístup v oblasti podávania sťažností. Návrh zákona taktiež reaguje na požiadavky vyplývajúce z technologického rozvoja, v dôsledku čoho sa upravuje zákaz činnosti lietadla spôsobilého lietať bez pilota, tzv. dronu, bez predchádzajúceho súhlasu generálneho riaditeľa a s tým spojené oprávnenia príslušníka zboru vykonať potrebné úkony na zabránenie takejto činnosti, pokiaľ ju vykonáva bez predmetného súhlasu a mohol by ňou byť zmarený alebo ohrozený účel výkonu väzby, účel výkonu trestu odňatia slobody, detencia alebo bezpečnosť objektov chránených zborov. Okrem toho reagujeme na niektoré naše praktické skúsenosti v ďalších ustanoveniach zákona. Predkladaný návrh zákona prešiel štandardným legislatívnym procesom. Pokiaľ ide o spoločnú správu, ktorú schválil ústavnoprávny výbor, tak ako predkladateľ sa stotožňujem so závermi vyplývajúcimi zo spoločnej správy a tým aj s pozmeňovacími návrhmi, ktoré zo spoločnej správy vyplývajú. Ďakujem veľmi pekne. Poprosím o prerokovanie návrhu zákona.
P. Hrušovský, predseda NR SR: (2005-07-01):
(Hlasovanie.) 129 prítomných, 90 za návrh, 11 proti, 27 sa zdržalo, 1 nehlasoval. Návrh uznesenia sme schválili. Prosím pani poslankyňu Ľubicu Navrátilovú, aby predložila Národnej rade návrh uznesenia k prerokúvanému návrhu účtovnej uzávierky Sociálnej poisťovne za rok 2004 . Nech sa páči. Ľ. Navrátilová, poslankyňa: Pán predseda, ďakujem za slovo. V rozprave vystúpili traja poslanci, ktorí nepredložili žiadne konkrétne zmeny k návrhu uznesenia. Takže, prosím, dajte hlasovať o návrhu uznesenia, v ktorom Národná rada konštatuje a schvaľuje veci, tak ako ich máte uvedené v správe č. 1148a.
Figeľ, Ján, podpredseda NR SR (2012-10-30):
Pán poslanec Mikloško.
Bastrnák, Tibor, poslanec NR SR (2019-04-05):
Vážený pán minister, ja si myslím, že po tvojom vystúpení ostatní by sa mali stiahnuť z rozpravy a môžme ukončiť túto schôdzu, lebo dal si úplne jasne najavo, že to je politikárčenie, táto schôdza, a aj na to si poukázal, že niektorí, hoci vystupujú veľmi aktívne, ale nerozumejú tejto téme. A to, prepáčte, vám to s veľkou pokorou to hovorím, nechcem nikoho urážať, v žiadnom prípade. Takže ja si myslím, že je vidieť, že to je politikárčenie. Som rád, že aj opoziční, niektorí opoziční poslanci, ktorí podpísali ten návrh na tvoje odvolanie, po tvojom vystúpení priznali, že si človek na svojom mieste. Takže ďakujem ti veľmi pekne a dúfam, že každý si vstúpi do svedomia a čím skorej skončíme túto schôdzu, ktorá je úplne, úplne bezvýznamná. Ďakujem pekne. (Potlesk.)
Poliačik, Martin, poslanec NR SR (2015-05-15):
Treba povedať, že je rozdiel aj naozaj v tých dvoch ľuďoch, ktorí predkladajú tento zákon. Ja s pánom Brixim mám, myslím, veľmi konštruktívny dialóg, čo sa týka budúcej legislatívy k ochrane zvierat. Treba ale povedať, že v momente, keď v tomto parlamente sme s pani Rosovou viedli prierezovú skupinu na ochranu zvierat s reálnymi výsledkami, pán kolega, tak vy ste ešte vtedy pánovi Kolesíkovi nosili tašku. Takže sa, prosím vás, do toho nie úplne miešajte. Ja si chcem zachovať pre lepšie výsledky, čo sa týka ochrany zvierat, takú úroveň komunikácie, akú mám s pánom Brixim. On dostal celý návrh zákona na začiatku tohto volebného obdobia, a sám vám to potvrdí, ako výsledok práce, ktorá tu prebiehala predtým 18 mesiacov, ale doriešenie, prosím vás, nechajte v rukách ľudí, ktorým úprimne ide o nejaký výsledok a nie iba o sebaprezentáciu. Podľa mňa on je teraz v situácii, že sa snaží s nejakým základným zachovaním si tváre z tejto situácie vykorčuľovať na rozdiel od vás. Tie otázky, ktoré som dal vo svojom príspevku, sú úplne legitímne. A kým nebudú zodpovedané, je nedobré pokračovať v prerokovávaní tohto zákona. Ja sa s ním budem rozprávať o veciach, lebo viem, že počúva a častokrát mu ide o dobrú vec. S vami sa o tom rozprávať nebudem. Jednak nemáte charakter a jednak ste nekompetentný. Takže neni o čom.
Jurinová, Erika, podpredsedníčka NR SR (2012-08-03):
Reagujte na pána, ktorý vystupoval v rozprave, nie na predchádzajúceho.
B. Bugár, podpredseda NR SR: (2005-06-21):
Dávam slovo spravodajcovi, ktorého určil navrhnutý gestorský výbor pre vzdelanie, vedu, šport a mládež, kultúru a médiá, poslancovi Františkovi Mikloškovi. Nech sa páči.
Hort, Milan, podpredseda NR SR (2011-03-30):
Ďakujem pekne. Otváram všeobecnú rozpravu. Konštatujem, že do rozpravy za poslanecké kluby sa písomnou formou prihlásili pán poslanec Béla Bugár za Most – Híd, ďalej, pán poslanec Marek Maďarič za SMER – sociálna demokracia, pán poslanec Ján Slota za Slovenskú národnú stranu. A ďalej písomne sú prihlásení pani poslankyne a páni poslanci v poradí pani poslankyňa Jana Dubovcová, Dušan Čaplovič, Anna Belousovová, Rafael Rafaj, Vladimír Matejička a László Solymos, celkom teda 9 poslancov ústnou formou prihlásených do rozpravy. Slovo má podpredseda Národnej rady pán poslanec Béla Bugár. Nech sa páči.
Pčolinský, Peter, podpredseda NR SR (2022-12-06):
Ďakujem pekne. Pán poslanec Viskupič.
M. Gibalová, poslankyňa: (2009-10-30):
Predsa každý zamestnaný človek, povinná osoba, si tieto odvádza do fondu a si ich tam akoby sporí pre prípad, že prácu stratí. To sú prostriedky, ktoré je treba využiť práve na tento cieľ v prípade, keď človek zamestnanie stratí. A v tomto období od roku 2008, od jesene 2008, kedy bol veľmi prebytkový fond, aj teraz je prebytkový fond, je spravodlivé a správne, aby táto vláda sa už konečne zamyslela a použila finančné prostriedky, ktoré tam majú ľudia odložené na horšie časy, aby konala a pomohla nezamestnaným a predišla tomu, aby padli títo ľudia do sociálnej, do hmotnej núdze.
Glváč, Martin, podpredseda NR SR (2019-09-10):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Pamulovi
Hlina, Alojz, poslanec NR SR (2014-11-10):
Ďakujem pekne. Dobre. Pripusťme, že domorodec v Belize sa rozhodne založiť si firmu. Pripusťme. Pripusťme, že úplne náhodou ju nazve Penta Enterprises, pripusťme. Pripusťme, že úplne náhodou sídli tam, kde sídli Medical Group, pripusťme. Ale prečo potom ten domorodec kúpil penzión v Košiciach, prosím vás? To mi povedzte! (Smiech v sále a potlesk.) Rozumiete?! Tá spoločnosť je spolumajiteľom penziónu Rokoko v Košiciach na Gorkého 9. Neni to veľa? Neni tých náhod trošku veľa? Prosím vás, ja mám ovce, ja mám kone, tie žerú seno, ale ja seno nežeriem, prosím vás! A ešte jednu vec mi dovoľte povedať. Pán Blaha, my nejdeme pred dom. My ideme pred športovo-relaxačné centrum. Pán Paška býva, žiaľ, chudák, v športovo-relaxačnom centre. Možno keby to bol rodinný dom, tak zvážime. Pán Paška býva pred športovo-relaxačným centrom. Rozumiete tomu? A my ideme pred to športovo-relaxačné centrum v mestskom parku. V tom mestskom parku, ktorý bol verejný priestor pre Košičanov, dobre? A nasťahoval sa tam tuná kolega, okolo koho sa motá strašne veľa náhod. A povedzte mi, ako ten Belizan zistil, to už nevieme, ako zistil to cétečko v tých Piešťanoch, ale ako zistil, že je na predaj penzión Rokoko na Gorkého v Košiciach, prosím vás?! Z koho robíte bláznov?! Z koho tu robíte bláznov?! (Potlesk.)
Ďuriš Nicholsonová, Lucia, podpredsedníčka NR SR (2017-12-13):
Ďakujeme pekne, pani poslankyňa Dubačová. Registrujem jednu faktickú poznámku na vaše vystúpenie. Končím možnosť prihlásiť sa s faktickou poznámkou. Pán poslanec Suchánek, nech sa páči.
Přidal, Alojz, poslanec NR SR (2013-09-19):
Pani kolegyňa Mezenská, ja neviem, čo vy považujete za pádne argumenty, a pravdupovediac, ja som ani nemal ambíciu, aby som vás presvedčil, neveril som tomu, že by som vás dokázal presvedčiť. Jednoducho, ja som povedal tie argumenty, ktoré som povedal, a s tým, s tým cieľom, aby pán Holjenčík jednoducho nemal dôvod opäť na zvýšenie cien pre domácnosti a podnikateľov. Tá problematika je naozaj ťažká, ale keď ju chcete riešiť, tak aby poslanci vedeli, o čom hlasujú, bolo by dobré aj kvantifikovať ako tie nároky na rozpočet verejnej správy a možno ako vy odhadujete, že sa to premietne do koncovej ceny energie. Ďakujem.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Tomáš.
P. Paška, predseda NR SR: (2007-12-06):
Pán minister, chcete sa vyjadriť? I. Valentovič, minister zdravotníctva SR: Ďakujem, pán predseda. Vážené dámy, vážení páni, budem veľmi stručný. Chcel by som sa poďakovať za všetky „pozmeňováky“, ktoré tu odzneli. Niektoré boli skutočne veľmi kvalitné, niektoré boli menej kvalitné, ale je to, samozrejme, na posúdení toho-ktorého poslanca, ktorý podáva pozmeňujúce návrhy. Na margo pána doktora Novotného chcem poznamenať iba toľko, že na jeho strašenie o tom, ako naše novely budú šikanovať občanov, sme si už zvykli. Myslím si, že ľudia sú už dostatočne vystrašení reformou, ktorú prijala predchádzajúca vláda, takže už sa, myslím si, že nemusia ničoho obávať a z tohto miesta ich chcem ubezpečiť, že k žiadnemu šikanovaniu nepríde. Chceme zaviesť do systému poriadok a myslím si, že sa nám to podarí. Ďakujem.
J. Podmanický, poslanec: (2008-01-21):
Viete, ešte jedna vec mi teraz napadla. Za bývalého režimu bolo množstvo ľudí, ktorí vykonávali svoju prácu poctivo. Voči týmto ľuďom ja nemám absolútne nič. Ale nemáte absolútne, vy ako osoba nemáte žiadne morálne právo na to, aby ste vy nás hodnotili, čo máme a čo nemáme robiť, pretože vy sama ste vtedy morálne zlyhali. (Potlesk.)
B. Bugár, podpredseda NR SR: (2001-11-07):
V. Oberhauser, poslanec: Ďakujem, pán predsedajúci. Plne podporujem návrh pána poslanca Slaného a dúfam, že vzhľadom na to, že je z vládnej koalície tento návrh, ktorý sa už presadzuje veľmi veľa rokov, konečne padne na úrodnú pôdu a zrealizuje sa. Ide najmä o to, že práve v lesnom hospodárstve a drevospracujúcom priemysle, pričom obidve odvetvia majú na Slovensku dlhodobú tradíciu a sú úzko zviazané aj s efektmi na hospodárstve, v mnohých oblastiach Slovenska by týmto, že by sa tieto zdroje uvoľnili a nebolo by ich treba čerpať úverovo, lebo pri tých veľkých objemoch, samozrejme, je nutné ich formou úverov získať na úhradu, odbremenil by sa tento rezort alebo táto oblasť hospodárstva. A veľmi by to pomohlo v napredovaní, v ďalšej dynamike rozvoja. Takže ďakujem, že pán poslanec Slaný z vládnej koalície prišiel s týmto návrhom, a dúfam, že sa konečne zrealizuje. Ďakujem.
Mihál, Jozef, poslanec NR SR (2016-06-17):
Ďakujem pekne. Súhlasím s pani predkladateľkou, my, poslanci, my, všetci stopäťdesiati poslanci, všetci, ako tu robíme, robme tejto krajine dobro. A aj preto sa pridávam k výzve, aby pán premiér, ak tak neurobí pán Kaliňák sám, aby pána Kaliňáka odvolal zo svojej funkcie, tým sa urobí pre túto krajinu veľa dobra. Ale dobro sa urobí aj tým, že podporíme všetci tento poslanecký návrh zákona, ktorý napraví veľkú nespravodlivosť, ktorá sa týka možno tisícky, možno tisícky takzvaných starodôchodcov, ktorí mali dôchodok priznaný ešte pred rokom 2004. Čiže už ten samotný fakt je pre veľa z nich nevýhodný oproti tomu, keby mali dôchodok priznaný až po roku 2004. Ale tá veľká nespravodlivosť spočíva v tom, že títo starodôchodcovia pracovali ďalej, pracovali ďalej, platili odvody do Sociálne poisťovne, platili dane, ale toto obdobie súbehu poberania toho starodôchodku a ich ďalšej pracovnej aktivity platenia odvodov sa im, žiaľ, nijakým spôsobom neprejavilo do zvýšenia dôchodku. A to je brutálna nespravodlivosť, ktorú, poprosím, prijatím tohto návrhu spoločne odstránime. Ďakujem.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145 poslancov, za 136, proti 8, zdržal sa 1. Konštatujem, že sme tento návrh schválili. Ďalej budeme hlasovať o bode 30 programu, je to prvé čítanie o návrhu poslancov Svrčeka, Kyselicu, Hatrákovej na vydanie zákona, ktorým sa mení zákon č. 8/2009 Z. z. o cestnej premávke, tlač 1129. Prosím spravodajcu z výboru pre obranu a bezpečnosť poslanca Marcela Mihalika, aby uviedol toto hlasovanie. (Hlasovanie o návrhu poslancov Národnej rady Slovenskej republiky Miloša Svrčeka, Lukáša Kyselicu a Kataríny Hatrákovej na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1129.)
M. Číž, podpredseda NR SR: (2008-04-08):
Registrujem vážených kolegov, len v zmysle rokovacieho poriadku požiadal predseda Národnej rady o slovo. Hneď potom dostanete priestor.
Ďuriš Nicholsonová, Lucia, podpredsedníčka NR SR (2017-03-30):
Opýtala by som sa spravodajcu, či chce povedať niečo v záverečnom slove, ale kde je spravodajca? Tam nebol spravodajca? (Reakcie z pléna.) Dobre, ďakujem veľmi pekne. Prejdeme k ďalšiemu bodu programu v prvom čítaní o návrhu poslancov Gröhlinga, Jurzycu, Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch, pod tlačou 472. Poprosím poslanca Branislava Gröhlinga, aby zaujal miesto určené pre navrhovateľov, a spravodajcu z výboru pre vzdelávanie, vedu, mládež a šport pána poslanca Miroslava Sopka. Do rozpravy ako jediný písomne prihlásený pán poslanec Oto Žarnay, ktorému týmto dávam slovo, nech sa páči. (Pokračovanie rokovania o návrhu poslancov Národnej rady Slovenskej republiky Branislava Gröhlinga, Eugena Jurzycu a Martina Poliačika na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 472.)
Bugár, Béla, podpredseda NR SR (2017-03-22):
Pán spravodajca? Nie. Ďakujem pekne. Prerušujem rokovanie o tomto bode programu. A teraz budeme rokovať v druhom čítaní o vládnom návrhu zákona, ktorým sa mení a dopĺňa č. 404/2011 Z. z. o pobyte cudzincov (tlač 363). Pán podpredseda vlády a minister vnútra, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 363.)
J. Binder, poslanec: (2002-02-06):
J. Migaš, predseda NR SR: V súlade s § 28 ods. 1 rokovacieho poriadku o vystúpenie požiadal minister zahraničných vecí Eduard Kukan. Nech sa páči, pán minister.
Šofranko, Mária, poslankyňa NR SR (2021-04-30):
Ďakujem za slovo. 12. mája, takmer pred rokom, som skladala sľub v tomto pléne a môžem povedať, že Igor Matovič sa odvtedy, čo ho poznám, vôbec nezmenil. Vždy mu išlo v prvom rade o zdravie a životy ľudí. Áno, nie je dokonalý, ale to nie sme ani my ostatní. Chcem sa vám, bývalý pán premiér a súčasný minister financií Igor Matovič, poďakovať za vašu prácu, za vašu snahu, za vašu silu. Ďakujem. (Potlesk.)
Danko, Andrej, podpredseda NR SR (2024-06-27):
S reakciou poslankyňa Jaurová.
Zemanová, Anna, poslankyňa NR SR (2016-04-28):
Skrivodlivosť, pošliapavanie práva, politické vraždy, zlodejiny. Pán poslanec Budaj, ďakujem veľmi pekne za váš návrh a som rada, že odznel tuná na prvej riadnej schôdzi nášho parlamentu. Pokým sa nevysporiadame s našimi dejinami, históriou, ale i súčasnou históriou novodobou po revolúciu, tak naša spoločnosť nie je, nemôže byť demokratická, nie je spravodlivá. A budem s pokorou a s nádejou na to, že snáď tento návrh zákona prejde, hlasovať za.
Grendel, Gábor, podpredseda NR SR (2020-06-09):
Nech sa páči.
Klus, Martin, poslanec NR SR (2017-09-08):
Ďakujem. Všimol som si, pán poslanec Baška, že vám nevyšiel čas, že ste mali ešte záujem doplniť informácie, ktoré ste pre nás mali pripravené. Takisto som si všimol v tejto rozprave, že mnohí kolegovia obzvlášť pri takejto téme by radi použili infografiku, mapy, kade by vlastne tie rýchlostné cesty mali viesť, kde by sa mali dostavať. Takže aj týmto by som vás a vašich kolegov, ktorí ste zahlasovali za nezmyselnú zmenu rokovacieho poriadku, rád poprosil, aby ste zvážili jej okamžitú novelu, aby sme práve pri takýchto dôležitých veciach mohli slušne a slobodne diskutovať v Národnej rade Slovenskej republiky. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-09-08):
Dobre, tak nepoviem.
Petrák, Ľubomír, poslanec NR SR (2011-07-07):
Ďakujem pekne za slovo. Pán kolega Kalist, vy ste tu vo svojom vystúpení spomínali rôzne príklady o amorálnosti zisku a ako by sa to dalo charakterizovať. Ja sa vás chcem v súvislosti s témou zdravotníctva spýtať a s témou zisku zdravotných poisťovní spýtať, či považujete za krok, ktorý je úplne v poriadku s morálkou, s etikou aj so zdravým rozumom, ak hovoríte o zisku v zdravotných poisťovaniach, si vedenia zdravotných poisťovní a pracovníci zdravotných poisťovní vyplácajú státisícové odmeny alebo odmeny v státisícoch eur, a pritom zdravotné sestry musia protestovať pred Národnou radou vzhľadom na výšku ich príjmu. Ďakujem pekne za odpoveď.
Ďuriš Nicholsonová Lucia, podpredsedníčka NR SR (2018-02-09):
Poprosím vás o kľud v rokovacej sále, o pokoj by som bola prosila.
Blanár, Juraj, podpredseda NR SR (2022-12-06):
Ešte raz zopakujem, schválili sme si procedurálny návrh, že zajtra o deviatej budeme rokovať o správe špeciálneho prokurátora a po prerokovaní tej správy budeme pokračovať termínovanými bodmi, ktoré boli určené na deviatu hodinu. (Ruch v sále. Predsedajúci prijal hovor na internej linke.) Vážené poslankyne, ešte procedurálny návrh pána predsedu Viskupiča.
Laššáková, Jana, podpredsedníčka NR SR (2014-10-17):
Na vystúpenie pána poslanca s faktickou poznámkou pán poslanec Puci, končím možnosť prihlásiť sa s faktickými poznámkami, nech sa páči.
Grendel, Gábor, podpredseda NR SR (2022-12-19):
V rozprave teraz vystúpi ako posledný ústne prihlásený pán poslanec Eduard Kočiš. Nech sa páči.
M. Hort, podpredseda NR SR: (2006-10-20):
A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody poslankyni Magde Košútovej, aby informovala Národnú radu o výsledku rokovania výborov o tomto návrhu a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
Žiga, Peter, minister hospodárstva SR (2019-05-10):
Ďakujem pekne. Vážený pán predseda, vážení páni poslanci, dobré ráno vám prajem. Potreba prijatia návrhu zákona vychádza najmä z povinnosti transponovať vykonávaciu smernicu Komisie 2018/1581 zo dňa 19. októbra 2018, ktorou sa mení smernica Rady 2009/119, pokiaľ ide o metódy výpočtu povinností udržiavať zásoby ropy alebo ropných výrobkov do právneho poriadku Slovenskej republiky a ktoré je nutné transponovať najneskôr do 19. októbra tohto roka. Okrem toho doterajšia aplikačná prax, ako aj výsledky previerky núdzovej pripravenosti Slovenskej republiky v sektore energetiky ukázali potrebu úpravy niektorých administratívnych postupov v záujme efektívnejšieho štátneho dozoru nad núdzovými zásobami ropy a ropných výrobkov, ako aj potrebu väčšieho dôrazu na núdzové plánovanie s cieľom lepšej pripravenosti Slovenskej republiky na vyriešenie výpadkov dodávok ropy a ropných výrobkov. Z tohto dôvodu cieľom vládneho návrhu zákona je zároveň aj odstrániť vybraný okruh aplikačných a interpretačných problémov, ktoré sa vyskytli v praxi pri nakladaní s núdzovými zásobami ropy a ropných výrobkov. Vládny návrh zákona nebol predmetom vnútrokomunitárneho pripomienkového konania. Je v súlade s Ústavou Slovenskej republiky, ústavnými zákonmi a nálezmi Ústavného súdu, so zákonmi a ostatnými všeobecne záväznými predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie vládneho návrhu zákona nemá vplyv na rozpočet verejnej správy, má pozitívny vplyv na podnikateľské prostredie znížením administratívnej povinnosti vybraných podnikateľov, nemá sociálny vplyv, vplyv na životné prostredie, na informatizáciu spoločnosti, ani na manželstvo, rodičovstvo, rodinu a všetky tieto veci. Poprosím vás o podporu predloženého vládneho návrhu zákona. Ďakujem pekne.
Matovič, Igor, poslanec NR SR (2019-09-13):
(Hovorené súbežné s predsedajúcim.) Neurážam.
A. Belousovová, podpredsedníčka NR SR: (2008-11-28):
Pán poslanec Janiš má slovo. Nech sa páči.
Hraško, Igor, poslanec NR SR (2014-07-02):
Ďakujem pekne za slovo. Pán minister, pýtali ste sa, za koho tu sme. No naozaj my tu nie sme za nikoho iného, iba za občanov Slovenskej republiky. Za mnou nechodia ani lobisti, ani nikto iný, pretože vedia, že neuspejú. Hovorili ste o tom, že máte bilanciu, to je super, to je skvelé, ale nepočul som od vás, že máte aj štúdiu o potrebách, výhľadovo, na päť, desať, päťdesiat rokov, vzhľadom na výstavbu obytných domov v jednotlivých mestách, vzhľadom na prichádzajúci priemysel alebo možný prichádzajúci priemysel. Toto je dôležité, pretože až na základe toho môžeme povedať, či naozaj máme prebytky vody výhľadovo do budúcnosti alebo nie. Teraz ich máme. Ale ja som sa pýtal na to aj v iných teda súvislostiach, ešte sa chystám do rozpravy, pretože môj prvý prejav bol trošku o niečom inom, teraz druhým budem mať už argumenty, mám na vás pripravených zopár materiálov. Chcel som sa a opýtať teda, aké sú tie mechanizmy. Hovorili ste o Legnave. Legnava ešte nevyváža vodu. Legnava to ešte len pripravuje, pretože jej bolo vydané stavebné povolenie na výstavbu úpravne minerálnej vody, teda vody, ktorá by mala ísť do Poľska. Ale tam bol pôvodný plán, že by malo byť vytvorených 10 až 20 pracovných miest na to, že tam bude plnička. Ale tá pôvodná poľská firma, ktorá tam bola, zrazu stratila investície a predala to druhej firme, pre ktorú je výhodnejšie nie postaviť tú plničku, ale potrubie do Poľska, priamo do tej plničky, ktorú majú na poľskej strane postavenú. Ale ju tuná spracujú. A tuná je to naoko robenie toho zákona, že oni vodu tuná len upravia, spracujú a potom si ju pošlú už ako upravenú komoditu k sebe do Poľska, ak nebudú ju baliť u nás na Slovensku. Takže Slovensko príde o pár pracovných miest. A tomuto treba zabrániť. No a dávate právo vláde. Nuž, viete, vám sa nedá veriť. Vám sa nedá veriť už ani o nose medzi očami, pretože už ste nás o tom presvedčili. (Potlesk.) Čo ste sem priniesli za zákony? A komu vyhovovali? Vždy vyhovovali len určitej skupinke vybraných, preto sa nedá veriť, že naozaj chcete chrániť našu vodu.
Kollár, Boris, predseda NR SR (2023-06-14):
Ďakujem. Teraz v rozprave vystúpi pán poslanec Mičovský.
Janiš, Stanislav, poslanec NR SR (2011-11-30):
Ďakujem za slovo, pán predseda. V rozprave vystúpili traja páni poslanci. Ja som vyňal na osobitné hlasovanie body 1 a 5 a dvaja páni poslanci dali pozmeňujúce návrhy. Pán predseda, najskôr je potrebné hlasovať o skrátení lehoty, o pozmeňujúcich a doplňujúcich návrhoch, ktoré zazneli v rámci dnešnej rozpravy.
B. Bugár, podpredseda NR SR: (2005-05-25):
(Hlasovanie.) Prítomných 136 poslancov, za návrh 43, proti 28, hlasovania sa zdržalo 65 poslancov. Konštatujem, že tento poslanecký návrh zákona sme neschválili. Ďakujem. Vážené panie poslankyne, vážení páni poslanci, ešte predtým, čo by sme pristúpili k novej opakovanej voľbe člena Rady pre vysielanie a retransmisiu, chcem vám oznámiť, že včera na poslaneckom grémiu došlo k dohode, že dnes o 14.00 hodine začneme s interpeláciami poslancov a písomnými odpoveďami členov vlády na interpelácie poslancov písomne podané predsedovi Národnej rady. (Hlasy z pléna.) Áno, opačne, ale to je v poriadku, najprv budú tie odpovede a potom interpelácie poslancov. Chcem vám tiež oznámiť, že návrh zákona o preukazovaní pôvodu majetku navrhovateľ navrhuje, aby sme presunuli na júnovú schôdzu Národnej rady. Chcem sa opýtať, či je s tým všeobecný súhlas. (Odpovede z pléna.) Áno. Ďakujem pekne. A ešte jedna otázka smerom na vás. Pristúpime o chvíľočku k tej novej opakovanej voľbe, ale pýtam sa, či je všeobecný súhlas s tým, aby sme hneď potom ešte pokračovali v rozrobenom návrhu zákona o sociálnoprávnej ochrane detí a o sociálnej kuratele, o ktorom by sme mohli do 12.00 hodiny asi dokončiť rokovanie. (Odpovede z pléna.) Áno. Ďakujem pekne. Takže pristúpime k návrhu na voľbu člena Rady pre vysielanie a retransmisiu , ktorý máte ako tlač 1103. Ako už bolo oznámené, do novej opakovanej voľby postupujú dvaja kandidáti, páni Hapák a pán Valko. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete, platný je ten hlasovací lístok, na ktorom je označená alternatíva „za“ najviac u jedného kandidáta. Pristúpime teda k tajnému hlasovaniu. (Akt tajného hlasovania.)
J. Čech, poslanec: (2006-12-13):
V súlade s § 73 ods.  1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej 6. schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady  v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona  s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 6. novembra 2006 č. 120 a podľa § 71 rokovacieho poriadku Národnej rady Slovenskej republiky  navrhujem, aby vládny návrh zákona prerokovali tieto výbory: ústavnoprávny výbor, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj a výbor pre zdravotníctvo. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 24. januára 2007 a gestorský výbor do 26. januára 2007. Pani predsedajúca, skončil som, prosím, otvorte rozpravu.
Pellegrini, Peter, podpredseda NR SR (2020-09-24):
Pán predseda informoval, že po hlasovaní zvolá potom osobne grémiu. Takže pristúpime k hlasovaniu, odovzdávam vedenie schôdze pánovi predsedovi. (Striedanie predsedajúcich.)
A. Belousovová, podpredsedníčka NR SR: (2007-07-02):
Vážené panie poslankyne, páni poslanci, chcem sa opýtať, keďže sa blíži 19.00 hodina, či je všeobecný súhlas, aby sme dokončili tento bod. Áno? Dobre, takže začneme faktickými a budeme pokračovať. Hlásia sa pani poslankyňa Sabolová, pani poslankyňa Tóthová, pani poslankyňa Gabániová, pán poslanec Slafkovský, pán poslanec Mikloš, pani poslankyňa Nachtmannová, pán poslanec Kvorka, pán poslanec Novotný, pán poslanec Zvonár. Končím možnosť prihlásiť sa s faktickými poznámkami. A slovo má pani poslankyňa Sabolová.
Grendel, Gábor, podpredseda NR SR (2020-07-07):
Takisto neevidujem faktické poznámky na vystúpenie pána poslanca. Hlasovať k tomuto návrhu budeme zajtra. V tejto chvíli preto prerušujem rokovanie o tomto bode. (Striedanie predsedajúcich.)
P. Paška, predseda NR SR: (2006-10-17):
Otváram všeobecnú rozpravu. Písomne sa k uvedenému vládnemu návrhu zákona neprihlásil nikto z poslancov. (Hlasy z pléna.) Pani poslankyňa Tóthová? Otváram možnosť prihlásiť sa ústne. Končím možnosť prihlásiť sa do rozpravy. Ako jediná sa prihlásila pani poslankyňa Tóthová. Nech sa páči, máte slovo. Vážené pani poslankyne, páni poslanci, ja využijem túto chvíľočku času, kým príde pani poslankyňa, aby som vám povedal, že vzhľadom na to, že viacerí z vás prejavili záujem o účasť na zajtrajšom pohrebe pána biskupa, chcem požiadať tých, ktorí majú záujem o spoločnú dopravu, keby sa mohli napísať tuto vo foyer, aby sme potom zajtra podľa požiadavky zabezpečili z Národnej rady pre vás dopravu. Ďakujem. Nech sa páči, pani poslankyňa.
Abrhan, Pavol, poslanec NR SR (2011-09-07):
Ďakujem pekne, pán predseda. V rozprave vystúpil pán poslanec Maďarič a navrhol procedurálny návrh, aby sme vrátili návrh zákona na prepracovanie. Prosím, dajte hlasovať.
Grendel, Gábor, podpredseda NR SR (2022-02-03):
S reakciou na faktické poznámky pán poslanec Vladimír Baláž.
Danko, Andrej, predseda NR SR (2018-11-29):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Podmanickému.
Hrnčiar, Andrej, podpredseda NR SR (2019-05-16):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
Pellegrini, Peter, predseda NR SR (2015-09-30):
Procedurálny návrh, poprosím pán Simon, lebo dám vám vypnúť mikrofón.
Osuský, Peter, poslanec NR SR (2013-03-12):
Ďakujem pekne, pán predsedajúci. Kolega Kvasnička tu nehovorieva veľmi často, ale hovorieva takmer vždy nielen múdro, ale aj pekne a je pre mňa radosť počuť v tejto snemovni slová, aké nám aj teraz povedal kolega Kvasnička. Nuž, my v tejto krajine nemáme veľké šťastie na prezidentov. Či tých prvých, či tých ďalších, či tých všetkých. A patríme ku krajinám, o ktorých sa dá povedať, že majú takých prezidentov, akých si zaslúžia. Česká republika mala dvoch prezidentov lepších, ako si zaslúžila. A Srbi mali možno ešte horšieho prezidenta, ako si zaslúžili. My máme takých, akých si zasluhujeme. A aj keď dnes je téma konkrétna, to znamená neplnenie povinností naším prezidentom, je to zároveň dôvod, aby sa hovorilo o úcte k prezidentskému úradu a o tom, ako ju konečne tomuto úradu dať. Nie vrátiť, lebo niet čo vracať, nič zvláštne tam nebolo. A je ozaj na občanoch tejto krajiny, teraz už v priamej voľbe, nie len na nás, aby sme konečne mali aj my raz lepšieho prezidenta, ako si zaslúžime. Lebo je možno nádejnejšie zvoliť lepšieho prezidenta, ako vymeniť nás, občanov krajiny.
Kotleba, Marian, poslanec NR SR (2016-05-25):
Vážená pani predsedajúca, vážení členovia vlády, poslankyne, poslanci, dovolím si predložiť interpeláciu na ministra vnútra Slovenskej republiky Roberta Kaliňáka v súvislosti s činnosťou, s činnosťou zložiek integrovaného záchranného systému a ich prácu v súvislosti s úmrtím poslanca Národnej rady Ondreja Bindera. Túto interpeláciu som predložil písomne, ale dovolím si ju aj tu teraz predniesť priamo v pléne Národnej rady. Vážený pán minister, v súlade s článkom 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Dňa 13. mája 2016 v čase o 10.18 hod. na ceste 1/51 v smere z Banskej Belej na Banskú Štiavnicu zomrel poslanec Národnej rady Slovenskej republiky za Ľudovú stranu Naše Slovensko Ondrej Binder. V súvislosti s činnosťou integrovaného záchranného systému a jednotlivých záchranných zložiek pri zachraňovaní poslanca Národnej rady Slovenskej republiky Ondreja Bindera mám pre to na vás tieto dve otázky. Po prvé. Prečo bola na miesto činu vyslaná záchranná služba bez lekára len so záchranárom a prečo sa táto posádka ani len nepokúsila poslanca Národnej rady Slovenskej republiky Ondreja Bindera vytiahnuť z jeho motorového vozidla, ale len pasívne čakala na príchod hasičov, ktorí na miesto prišli až zhruba o ďalších 6 minút? Druhá otázka. 13. mája 2016 o 10.28 hod. volal Mgr. Ľubomír Krno z telefónneho čísla 0917 420 280 tiesňové číslo hasičov, číslo 150. Oznámil im, že sa stala havária, kde sa stala, a že v aute je zakliesnený poslanec Národnej rady Slovenskej republiky, nech sa ponáhľajú, pretože možno umiera. Rozhovor s hasičmi trval 38 sekúnd. V čase 10.29 hod. následne mu volali späť hasiči z čísla 0484 3336 100. Zaujímalo ich, ktorý poslanec Národnej rady Slovenskej republiky havaroval. Tento rozhovor trval 53 sekúnd. V tejto súvislosti vám, pán minister, kladiem otázku, čo mala táto otázka zo strany hasičov znamenať? Máme to chápať tak, že akcieschopnosť a ochota záchranných zložiek v Slovenskej republike závisí od politickej príslušnosti občana v núdzi? Znamená to, že poslanca za Ľudovú stranu Naše Slovensko štát nechal možno naschvál umrieť, ale poslancovi za vládnu stranu by kompetentní vyslali aj záchranársky vrtuľník? Ďakujem pekne.